ประจำเดือนไม่มาประมาณ4เดือนค่ะ ตรวจหลายครั้งแล้วไม่ท้องค่ะ พอเดือนที่5ประจำเดือนมา มาน้อยมากค่ะ ควรทำยังไงดีค้ะ เปนเพราะอะไร
สวัสดีค่ะ การที่ประจำเดือนไม่มานาน 4 เดือน และต่อมาได้มีเลือดออกมาปริมาณน้อย หากได้ตรวจหาการตั้งครรภ์แล้วไม่พบ ก็แสดงว่าไม่ได้เกิดจากการตั้งครรภ์ แต่อาจเกิดจากสาเหตุ เช่น1. การผลิตฮอร์โมนของรังไข่ผิดปกติ เช่น กลุ่มอาการที่มีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. มีน้ำหนักขึ้นมาก หรือมีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะไทรอยด์ฮอร์โมนผิดปกติ4. มีพังผืดเกิดขึ้นในโพรงมดลูก จากการที่มีมดลูกอักเสบ หรือเคยขูดมดลูกมาก่อนหากหลังจากนี้ ประจำเดือนยังคงขาดหายไปหลายเดือนอีก หรือปริมาณเลือดที่ออกมีน้อยมาก ก็ควรไปพบสูติ-นรีแพทย์เพื่อตรวจค่ะ